

**Στις βραβεύσεις των κορυφαίων ο Σωτήρης Αδάμου**

Στην εκδήλωση του Δήμου Στροβόλου για τις βραβεύσεις των κορυφαίων αθλητών και σωματείων παρευρέθηκε το μέλος του ΔΣ ΚΟΑ Σωτήρης Αδάμου, την Τρίτη 29 Νοεμβρίου 2022, εκπροσωπώντας τον Πρόεδρο Ανδρέα Μιχαηλίδη και τον Κυπριακό Οργανισμό Αθλητισμού.

«Η στήριξη του Κυπριακού Οργανισμού Αθλητισμού προς τους αθλητές και τις αθλήτριες μας θα συνεχιστεί αδιάλειπτα, αυτή άλλωστε είναι η αποστολή και ο ρόλος του. Να βοηθά τον αθλητισμό του τόπου μας να ανθίσει», επισήμανε στον χαιρετισμό του ο κ. Αδάμου, ο οποίος βράβευσε τους πρωταθλητές μας Απόστολο Παρέλλη, Μάριο Γεωργίου και Ηλία Γεωργίου.